Ur nezmir ara ad d-nini belli ayen yetteḥwiǧi d wayen yessexdam umdan ass-a, am wayen yellan deg yiseggasen neɣ deg yiwnisen iɛeddan. Timetti, la tgemmu, tussna simmal la tettzad, aṭas i la d-yettnulfun. Ɣef way-a ula d tutlayt yewwi-d fell-as ad tennerni s usnulfu d usuffeɣ n wawalen imaynuten i iwulmen i yal taɣult. Ayen i d-yeffɣen d amaynut, ilaq ad asd-taf isem iṣeḥḥan.Dtagi i d tasnulfawalt. Maca mačči win yekkren kan ad d-yesnulfu. Anecta ilaq ad yili s tmussni meqqren n tutlayt, s tentaliwin-is yemgaraden akked yiberdan n unadi iwatan d tuɣalin ɣer yiẓuran lqayen n tmeslayt i d-ǧǧan yimezwura.